અમરત્વની અભીપ્સા આમ તો માણસની મૂળભૂત ઇચ્છાઓમાંની એક છે, જે ક્યારેય પરિપૂર્ણ થતી નથી. આમ છતાં માણસ દ્વારા બોલાયેલા શબ્દો કે લખાયેલી રચનાઓ અમર થઈ ગયાના દાખલાઓ છે. કેટલીક પંક્તિઓ કે વાક્યાંશો ચોટડૂક હોય છે. એમાં જિવાતી જિંદગીનો ધબકાર ઝિલાયો હોય છે. શાશ્વત કોઈક સત્ય છુપાયું હોય, ભાષાની ઝડઝમક કે લયનો હિલ્લોળ પણ હોય. ક્યારેક ભાષાની સરળતા કે નજાકતનું સૌંદર્ય પ્રગટતું જોવા મળે, જેના થકી એ લોકજીભે ચઢી જાય. આપણી રોજિંદી જિંદગીમાં એવા કેટલાય શબ્દપ્રયોગો અને મહાવરાઓ થકી આપણે વાતચીતને સરળ અને રસપ્રદ બનાવતા રહીએ છીએ. આવા શબ્દો ટૂંકામાં શ્રેષ્ઠ અભિવ્યક્તિ કરવાની ક્ષમતા ધરાવે છે. આપણે વેપારી પ્રજા છીએ. આપણે સીધીસટ વાતમાં માનીએ છીએ. એટલે એવું પણ કહેવાયું છે કે,